# El manual del &kwatchgnupg;

## Introducció

El &kwatchgnupg; és un simple visor del registre per a &gnupg;, per a les versions de &gnupg; 1.4, 2.0 i 2.1. Aquest treballa com a una &IGU; que envolta l'eina a la línia d'ordres, el &watchgnupg; escolta en un sòcol a l'espera de línies de registre per a les aplicacions del dorsal &gnupg;. Per a més informació quant al &watchgnupg; mireu `info watchgnupg`.

&kwatchgnupg; es pot iniciar des del menú Eines Visor del registre de GnuPG tant des de &kleopatra; com &kmail;, així com des de la línia d'ordres. L'executable de &kwatchgnupg; s'anomena `kwatchgnupg`.

### Funcions principals

#### Veure el registre

La funció principal de &kwatchgnupg; és presentar a l'usuari la informació de depuració i de registre de &gnupg;. La finestra principal està dividida en una gran àrea de visualització de text, en la que apareixeran els missatges que generi &gnupg;, una barra d'eines que us donarà accés ràpid a la majoria de les funcions comunes, així com l'obligatòria barra de menús.

Cada línia del visor de text sol estar precedida amb un identificador FD i una marca temporal en format ISO. L'identificador FD es pot usar per a distingir entre les sortides de diferents instàncies de &gnupg; que s'estiguin executant en paral·lel. A continuació de la marca temporal ve el nom del component que és font de la línia del registre, junt amb informació interna entre claudàtors, seguit de la sortida de depuració o de registre original tal com l'ha imprès el component.

Per omissió, el nombre de línies de registre que es mantenen en l'historial està limitat a 10000 línies. Podeu configurar dita mida en el diàleg de configuració.

#### Desar el contingut de la finestra de registre a un fitxer

A vegades pot ser útil desar a un fitxer el contingut de la finestra de registre actual, &pex; per a enviar-lo per correu electrònic als desenvolupadors com a part d'un informe d'error. Hi ha dues maneres de fer-ho:

Primer, podeu escollir Fitxer Desa com a... (o la icona de la barra d'eines corresponent) per a desar el contingut de tota la finestra de registre a un fitxer. Se us demanarà que especifiqueu la localització del fitxer a on desar.

Segon, podeu seleccionar les línies interessants amb la selecció normal del botó esquerre i enganxar-les en un processador de text o agent de correu d'usuari, com qualsevol altre text. De manera que us haureu d'assegurar que les línies no es trenquin, atès que reduiria la llegibilitat del registre.

#### Netejar la finestra del registre

Per comoditat, li podeu dir a &kwatchgnupg; que netegi la finestra del registre, usant Fitxer Neteja l'historial (o la icona corresponent de la barra d'eines).

Useu això abans de començar l'operació de criptografia que voleu controlar, per a tan sols obtenir la sortida d'aquesta operació. Després podeu desar el registre usant Fitxer Desa com a... tal com s'ha descrit anteriorment.

Netejar el registre descarta qualsevol contingut previ de la finestra de registre. Si no esteu segur de si heu de desar el contingut, l'haureu de desar a un fitxer (consulteu més a dalt) abans de netejar.

## Configurar &kwatchgnupg;

Per a configurar &kwatchgnupg;, seleccioneu Arranjament Configura &kwatchgnupg;, o la icona corresponent de la barra d'eines. El diàleg de configuració de &kwatchgnupg; està dividit en dues parts, cadascuna de les quals es descriu a sota.

### Diàleg d'arranjament

#### Preferències del &watchgnupg;

&watchgnupg; és el procés que realment controla el sòcol de registre per a l'activitat i formata les línies que podeu veure en la vista de text de &kwatchgnupg;. Les opcions d'aquest grup es passen al dorsal usant el mecanisme &gpgconf;.

Executable conté el camí cap a l'aplicació &watchgnupg;. Si &watchgnupg; està en la vostra `$PATH`, podeu mantenir el valor per omissió `watchgnupg`. Si &watchgnupg; no està en la vostra `$PATH` o si teniu més d'una versió instal·lada, introduïu aquí el nom de fitxer absolut cap a l'executable watchgnupg.

Sòcol conté el sòcol en el que ha d'escoltar &watchgnupg;. Un canvi aquí es distribueix a tots els mòduls del dorsal &gnupg; usant &gpgconf;, de manera que no haureu de canviar aquesta opció si els fitxers de configuració de &gnupg; tenen establert un altre `log-file`.

Nivell de registre per omissió determina la quantitat d'informació de registre que retornen els mòduls de la dorsal. per a saber quina informació inclou cada nivell aneu a la documentació de &watchgnupg;. Un canvi aquí es distribueix a tots els mòduls del dorsal &gnupg; usant &gpgconf;, de manera que no haureu de canviar aquesta opció si els fitxers de configuració de &gnupg; tenen definit un altre `log-level`.

#### Preferències de la finestra de registre

Aquí podeu configurar la mida del cau de l'historial, &ead;, el nombre de línies de registre que es recordaran. Si el dorsal de &gnupg; ha emès més línies des de l'última neteja de l'historial, es descartaran les línies més antigues fins que hi hagi prou espai per a les noves.

Podeu inhabilitar el límit de mida de l'historial fent clic sobre Estableix sense límit. De tota manera tingueu present que el consum de memòria creixerà amb el nombre de línies que es mostrin en aquest moment. Si useu una mida de l'historial sense límit, assegureu-vos de fer funcionar &kwatchgnupg; tan sols per a operacions curtes, o bé netegeu regularment l'historial de manera manual.

## Crèdits i llicència

Copyright de &kwatchgnupg; 2004 Klarälvdalens Datakonsult AB

Copyright de la documentació 2004 Klarälvdalens Datakonsult AB

## Col·laboradors

- &Steffen.Hansen; hansen@kde.org

- &Marc.Mutz; &Marc.Mutz.mail;

- &David.Faure; &David.Faure.mail;

Traductor/Revisor de la documentació: &credits.Antoni.Bella;

&underFDL; &underGPL;
&documentation.index;